"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Maailmas on miljoneid kristlasi, keda usu pärast taga kiusatakse.
Evangeeliumi kuulutamine nende kodukandis on ohtlik.
Märtrite Hääl aitab tagakiusatutel elada oma usku välja
ja viia evangeeliumi neile, kes pole seda veel kuulnud.
MÄRTRITE HÄÄL
Kuidas läheb erinevatel Märtrite Hääle tööpõldudel
ja uutes tööharudes?
Sellest täna räägimegi, kui teeme tagasivaate 2023. aastale.
Tere tulemast Ilpo Jokimäki - Märtrite Hääle peatoimetaja!
Tänan!
Ja Hannu Lahtinen - Märtrite Hääle tegvjuht. - Tänan!
No kuidas te aasta on Märtrite Hääles läinud?
Peab tõdema, et väga mitmekülgsed päevad, nädalad ja kuud on olnud
ja südant täidab tohutu tänu,
et oleme saanud aidata tagakiusatud kristlasi
rohkem kui kunagi varem.
Tunnen sama, mida Hannu.
Tänumeel.
Jah, on olnud ka raskusi ja väljakutseid,
aga kõigest on üle saadud
ja tore on ka see, et soomlased on me tööd toetanud.
Tahaks tõesti öelda "Aitäh!" kõigile, kes on meid toetanud.
Suur, suur tänu ja kalli teile.
Kui oluliseks töövahendiks on Piibel te töös?
Isiklikus mõttes on see kõige alus,
aga ka kogu me töö tugineb siiski piiblitekstidele.
See on see alus, mida tahame hoida
ja võimalusel ka eripaikades seda Jumala Sõna jagada.
No sa saad seda nüüd kohe ka teha.
Mõeldes tagasi möödunud aastale,
siis mulle meenus Nehemja raamat
ja lugu Jeruusalemma hävitatud müüridest.
Nehemja kuulis sellest ja tahtis minna olukorda lahendama.
Meie jaoks siin on müür ehk pigem ilus vaatepilt,
aga nende jaoks oli tegu ülitähtsa asjaga,
mis hoidis vaenlased eemal ja Jeruusalemma toimimas.
Kuid need müürid olid hävinud
ja Nehemja läks neid üles ehitama, kogudes selleks ka abiväge.
Nii kirjeldataksegi siin nii kenasti,
kuidas inimesed läksid ehitama ja igal ühel oli oma ülesanne.
Kuid selle peale ärkasid ka vaenlased,
mõistes, et see rahvas tunneb end peagi taas turvaliselt.
Nii on Nehemja 4. ptk.'s öeldud, et vaenlased vihastusid väga
ja olid valmis hävitama seda kõike.
Need aga, kes olid seal juba pikalt ehitanud, ütlesid:
Kandja ramm raugeb, prügi on palju - meil pole jaksu ehitada müüri.”
Vaenlased aga ütlesid:
Enne kui nad märkavad ja näevad,
tuleme meie nende sekka ja tapame nad ning lõpetame töö.”
Ehk vaenlane tahtis takistada selle müüri üles ehitamist
ja linna turvalisuse taastamist.
Aga Jumal ise oli selle linna valinud.
Selle müüri üles ehitamist
võrreldakse tänapäeval Jumalariigi ehitamise- ja tööga.
Kui mõelda möödunud aastale,
siis me toetame neid inimesi,
kes ehitavad kõige raskemates paikades,
kuhu saatan on suunanud oma rünnakud.
Küllap nemadki tunne sageli, et nad ei jõua selle tööga lõpule,
sest nad teevad Jumalariigi tööd ikka väga rasketes tingimustes.
Nii tähendavad meie toetus ja abi neile väga palju.
Seal on inimesi, kes on valmis neid tapma,
mistõttu iga väiksemgi abi ja ka palvetugi Soomest
tähendab neile väga palju,
nii et nad saavad just omas kohas
jätkata suure Jumalariigi üles ehitamist.
See on see pilt, millisena näen möödunud 2023. aastat.
Hannu ütleb seepeale kindlasti "Aamen"?
- Aamen, aamen.
Kuid vaadakem siinkohal üheskoos
üht videoklippi Märtrite Hääle tegemistest
ja seejärel jätkame oma vestlusega.
MÄRTRITE HÄÄL
Rolo jagab Colombias Piibleid
ja kuulutab evangeeliumi sisside poolt valitsevatel aladel.
Igakord teele asudes ta teab, et ta ei pruugi tagasi tulla.
Maryam smuugeldab Iraanis Piibleid.
Seda tagakiusatud kristlastele, kel pole kunagi oma Piiblit olnud.
Nigeerias elab Elizabeth koos oma viie lapsega.
Ta mees mõrvati julmalt tänu ta julgele usukuulutusele.
Wang kannab Hiinas 9-aastast vanglakaristust.
Milles teda süüdistati?
Registreerimata koguduse juhtimises.
Nad on vaid osake miljonitest tagakiusatud kristlastest,
kes elavad ja järgivad Jeesust maailma ohtikemates paikades.
Jeesus kuulutas juba ette,
et Ta järgijad saavad kogema tagakiusu
ja me oleme pühendanud end aitama neid.
Märtrite Hääl on üle 50 aasta aidand neid julgeid ja vapraid usklikke,
pakkudes tagakiusu korral otsest abi;
jagades ükskõik, mis hinnaga usklikele Piibleid;
varustades eesliini töötajaid, et nad saaks evangeeliumi edasi viia.
Märtrite Hääl jagab ka me usuõdede-vendade lugusid,
mis inspireerib teisi usklikke palvetama
ja edendama evangeelseid teemasid just seal, kus nad on.
Piibel õhutab meid pidama meeles vange,
otsekui oleksime nende kaasvangid.
Kui üks osa ihust kannatab, kannatavad kõik ihuliikmed.
Liituge selle ülemaailmse liikumisega,
mis toetab tagakiusatud kristlasi üle maailma.
Rohkem infot ekraanil nähtava kodulehe kaudu:
Siinkohal aga jätkame vestlust Hannu- ja Ilpoga.
Kui mitmel maal Märtrite Hääl tegutseb?
Rahvusvahelisel tasandil tegutseb Märtrite Hääl 70 maal
ja Soome Märtrite Hääl 20 maal.
Oleme tänasesse saatesse valinud teatud kohad, millest rääkida,
nii et alustame Aasiast.
Mida tahate meile Aasiast rääkida?
Asju, millest rääkida, oleks palju,
aga üks paik,
mis on viimase 2-3 aasta jooksul tõusnud esile,
on Indias asuv Kashmiri piirkond,
mis riigi loode osas asuvana jagab piiri Pakistaniga
ja osaliselt ka Hiinaga.
See on olnud pikaaegne konflikti-piirkond,
mille üle on aastakümneid võideldud ja Pakistaniga mitu sõda maha peetud
Seal valitseb tänagi eriolukord ja 1/4 India sõjaväest on seal kohal.
Sinna minnes sisened tõesti kui sõjatallermaale.
Turvakontrollid igal pool, tankid kõikjal liikvel.
Rünnakuid küllaga.
Tegu on ka väga islamistliku alaga.
Kui Indiat tuntakse pigem kui hinduistliku maana,
siis Kashmiris toimub üsnagi palju šariaadiseaduste järgi
ja 99% sealsetest inimestest on moslemid.
Seal esimest korda käies ja palju ringi liikudes
ei jäänud mul kusagil ühtki kirikuhoonet silma.
Seal küll on õige pisut kristlasi,
aga nende tegevus on valdavalt põrandaalune.
Nii et me aitame kaasa piirkonnas,
kus evangeeliumi Jeesusest pole veel kuulutatud.
Just nii nagu Märtrite Hääle rajaja Richard Wurmbrandi süda põles,
et evangeelium saaks viidud kõigini, kes pole seda veel kunagi kuulnud.
Meil on Kashmiris üks võrratu abielupaar,
kes olid kord hindud, aga leidsid siis Jeesuse.
See mees vihkas moslemeid ja arvas, et hindud peaksid seal valitsema.
Nii tahtis ta saada terroristiks, et tappa võimalikult palju moslemeid.
Kuid siis ta haigestus ja keegi kristlane palvetas ta eest,
nii et ta sai terveks.
Nii jagab ta täna kogu südamest moslemitele evangeeliumi.
Meil on seal piirkonnas oma turvakodu.
Inimesed saavad kristlasteks.
Ühtlasi on seal käimas juba teine kursus eesliini töötajaile.
Osad neist on endised imaamid jt., kes on kogenud tõsist tagakiusu.
Kuid me aitame neil siis olla Jeesuse tunnistajad.
See on meie jaoks oluline,
sest kuna seal ei saa avalikult olla pastor või muu vaimulik töötegija
ja teha seda tööd,
siis me loome neile erinevaid ettevõtlusprojekte,
mis aitavad neid edasi.
Nii et Märtrite Hääl aitab sedaviisi kaasa.
Ja evangeelium levib seal tänu nende inimeste õpetamise
või raadio- või sotsiaalmeedia kaudu, kuna neil pole kirikuhooneid.
Nii on.
Ilpo? On sul veel Aasia kohta midagi öelda?
Eks see ole muidugi suur ala,
aga mõtlesime ka Hiina ja Põhja-Korea peale.
Põhja-Korea on riik,
kus kristlasi kõige enam taga kiusatakse.
Nii pole neil seal ka väga mingeid võimalusi ega olemist.
Viisime sinna varasemalt Piibleid,
aga nüüd on sellelegi blokk peale pandud.
Märtrite Hääle tava on selline,
et me küsime alati teiselt osapoolelt, millist abi nad vajavad?
Põhja-Korea soovis Piibleid ja raadiosaateid.
Kuna me ise ei saa seda enam teha,
toimetavad me koostööpartnerid neile Piibleid.
Kuid me aitame siis kaasa raadiotööle, mis levib nii Põhja-Koreas kui Hiinas.
Seal on õpetussaateid usklikele ja ka evangeeliseid saateid.
Põhja-Koreas on eriti hästi,
sest neil pole võimalik kasutada internetti
ja otsida sealt kristlikke sõnumeid.
Sest kui oleks, leiaks nad selle ka üles.
Raadiot aga saab seal rahumeeli kuulata,
sest seda pole võimalik tuvastada.
Kui Põhja-Korea ametnikud leiavad mõned need ülekanded,
püüavad nad segada raadiolaineid,
aga kuna edastame saateid viie erineva kanali kaudu,
vahelduvad ka saated ja ajad pidevalt, nii et inimesed saavad neid kuulata.
See on tõeliselt efektiivne töö,
isegi, et esmalt ei tuleks selle pealegi,
et raadio võiks olla selle allikaks.
Kuid see toimib samadel alustel ka Hiinas.
Hiina kristlik raadiotöö on samuti minemas tõusuteed
ja seda samadel põhjustel - võimas tehnika ja internet.
Samas aga on Hiinas ka väga tugev järelvalve,
mistõttu kristlased ei saa rahumeeli kokku tulla.
See on võimalik vaid mingi ametivõimude eriloaga.
Seetõttu on raadiotöö sealgi väga võimas töövahend,
mille kaudu jagada evangeeliumi ja õpetust.
See on see, mida seal praegu teeme ja see on vajalik.
20 aastat tagasi salvestati Hiinas raadiosaateid
väikeste magnetofonite abil, kuna stuudioid polnud.
On see lugu kuidagi tänaseks arenenud?
Täna tehakse saateid ikka normaalsetes stuudiotes,
aga mitte just Hiinas, vaid kusagil mujal,
lähetades neid saateid siis nii Hiinasse kui Põhja-Koreasse.
Sõbralikud raadiosaated.
Nende saadete puhul on veel tore see,
et neis räägitakse Põhja-Korea enda murdes,
mis erineb üsnagi palju Lõuna-Korea murdest.
See muudab need saated neile väga omaseks.
Saavad need kaks üksteisest siiski aru?
Usun, et saavad, kuigi need on siiski üsna erinevad.
Sama lugu on Piiblitega, mida seal jagatakse.
Need on ka kohalikus Põhja-Korea murdes,
nii et selgesti mõistetav ja südamesse minev.
Me ei taha Märtrite Häälena unustada Põhja-Koread,
kuna see on kristlaste tagakiusu põhipiirkond.
Seal on kümneid tuhandeid kristlasi saadetud nö koonduslaagritesse.
Sa võid ainuüksi käte ristamise ja toidu eest palvetamise pärast
sattuda vangi.
Nii et pidagem ikka Põhja-Koread meeles.
Isegi, et Soome jaoks on muudetud nende aitamine raskemaks,
saame me siiski palvetada nende eest
ja panustada neisse raadiosaadete tegemisse.
Kas liigume nüüd edasi Lähis-Itta?
Sobib.
Hannu käis alles hiljaaegu Iraanis.
Jaa, meil on Lähis-Ida osas praegu hästi huvitav aeg
tänu ühele sealsele koostööpartnerile,
kes oli enne pühendnud moslem ja ärimees.
Tal oli oma veoteenuste firma,
mille kaudu nad viisid Jordaaniast Bagdadi
Saddam Husseini paleesse kaupu.
Siis aga puhkes Pärsia sõda
ja erinevate seikade kaudu leidis see mees Jeesuse.
Nii teemegi täna meie temaga koostööd.
Kuna ta oli enne moslem,
peksti teda kristlaseks saamise tõttu julmalt.
Tal löödi hambad välja ja ta oli väga kehvas seisus.
Tal lubati ka silmad peast välja torgata ja ta tappa.
Kuid sel samal hetkel
sai kohal olnud moslemist professor infarkti
ja nii pääses see mees põgenema.
Nii aitame täna tema kaasabil sealseid tagakiusatud kristlasi.
Eriti ka neid, kes pärinevad moslemi taustast.
Sealsetes piirkondades on ka traditsioonilisi kiristlasi
ja me oleme tänulikud nende eest.
Kuid probleem on selles,
et neil pole vähimatki igatsust võita kohalikke Jeesusele,
kellest 99% on moslemid.
Kuid tänu me Mohmadile
saame me olla kaasas väga inspireerivas töös.
Seal piirkonnas on palju Süüria põgenikke, kurde, araablasi,
sunna ja šiia moslemeid.
Seal viimane kord käies sain osa ristimistest.
Nad kasutavad selleks täispuhutud laste basseini.
Nii et inimesed saavad kristlaseks ja ristitud.
Mu jaoks on tõeliselt inspireeriv,
et me seisame võimaluse ees rajada sinna ehk kristlik kool.
Oleme siiani toetanud üht kristlikku lasteaeda,
mis pole kaugeltki iseenesestmõistetav
omada luba selle pidamiseks.
Kuid Jumal on teinud imesid me sealsete kontaktide kaudu.
Nii tahaks ka jätta selle meile palveteemaks,
et saaksime 2024. aastal rajada sinna kristliku kooli.
See oleks ikka suur asi.
Tänu me koostööpartneri abile
pääsesime Iraani suurimale raamatumessile.
Sealt käib läbi kümneid tuhandeid inimesi.
Seal on islamikeelne kirjandus ja muud materjalid.
Kuid me saime tõlgutud üle 80 kristliku raamatu,
millel oli presidendi pitsat heakskiiduna peal.
Nii saime seal hommikust õhtuni kohtuda inimestega,
kelle rüüde alt paistsid vaid silmad.
Nad polnud elu sees kristlasi kohanud,
rääkimata kristlike raamatute omamisest.
Nii lahkusid nad sealt Piibliga,
olles kogenud esimest puudutust Jeesuse Kristuse evangeeliumist.
Millised imelised lood ja asjad kõik 2023. aastal sündisid.
Kuid liigume edasi Iisraeli juurde,
mis on paljude kristlaste jaoks väga eriline ja kallis paik.
Iisrael on täna muidugi erakorralises seisus,
mistõttu eks näis, mida tulevik toob
ja millist tööd saame seal tulevikus teha.
Me tegutseme seal nii Palestiina aladel,
kui ka Iisraelis nende seas, kes kogevad tagakiusu.
Meil on sealgi mitmeid häid koostööpartnereid.
Üks suurtest projektidest
kätkeb endas Piibli tõlkimist arusaadavasse heebrea keelde.
Nagu teame,
on heebreakeelsed tekstid tuhandeid aastaid vanad
ja heebrea keel on väga teistlaadi keel nagunii.
Nii tõlgitakse seal täna Piiblit arusaadavasse heebrea keelde,
et jõuda selle kaudu üha uute inimesteni.
Ühtlasi aitavad me koostööpartnerid praegusi sõjaohvreid.
Nii et ka Iisraelis valitseb täna huvitav olukord.
Jääb vaid loota ja paluda, et selle saate eetrisse mineku ajaks
oleks sealne sõda juba läbi.
Aga seda ei tea,
sest hetkel sõda käib ja olukord on kohutav.
Kõik me tavapärased tegemised seal on hetkel pandud pausile,
kuid me koostööpartnerid aitavad seal pidevalt,
tehes väga tublit tööd.
Ja nende tegude-olemise kaudu levib evangeelium samuti.
Teid siin kuulates käib peast läbi mõte,
kui tore see oleks, kui istume siin aasta pärast taas koos
ja saaks mõelda: "Sõda Iisraelis on nüüdseks läbi,
kristik kool Iraanis on rajatud ja töö läheb aina edasi."
Aafrika.
Mida teil selle kohta öelda on?
Põhja-Aafrika lõunapoolset osa kutsutakse Saheli piirkonnaks,
mille suurim riik on Nigeeria
ja mis on kristlaste tagakiusu poolest kõige karmim paik.
Teatud statistika kohaselt
on 95% kristlaste tapmistest ja tagakiusust
toimunud just seal piirkonnas.
Aidates Märtrite Häälega kaasa eriti Põhja-Nigeerias,
kus terrorirühmitus Boko Haram ja muud islamistlikud liikumised on,
näeme selgelt, kuidas eesliini töö läheb edasi.
Me raamatus "Aafrika tähed" on juttu ühest endisest terroristist.
Ta oli lapsest saati õppinud tapma ja temast sai Boko Harami kapten.
Täna aga teeb ta Jumalariigi tööd.
Ta küsis mu käest:
"Kas ma ei võiks juba minna rääkima inimestele Jeesusest?
Ma olin valmis surema islami nimel.
Nii pole mul vähimatki probleemi surra Jeesuse nimel."
Sealt on palju võrratuid lugusid.
Meil on mitmeid eesliini evangeliste,
keda me toetame nii Nigeerias kui mujal Aafrikas.
See on see sama Sahelini ala Aafrikas.
Oleme pikka tegutsenud somaalide seas.
Kui keegi somaallane saab kristlaseks,
langeb ta kohe kindlasti tagakiusu ohvriks.
Kas siis oma pere või teiste poolt, nii et ta peab põgenema.
Nii on meil nende jaoks olemas turvakodu,
kuhu nad saavad tulla ja kus kasvada oma usus.
Nad saavad seal ka piibliõpetust, mis neid väga innustab,
nii nagu misjonitöögi,
nii et nad tahavad võita oma rahvast Jeesusele,
kasutades selleks ka sotsiaalmeediat ja muid vahendeid.
Nii on ka evangeelium somaallaste seas üsna palju levinud.
Paar aastat tagasi väljendas sealne peaimaam muret selle pärast,
et noored jätavad islami ja hakkavad kristlasteks.
Ühtlasi andis ta käsu otsida üles kristlusesse pöörajad
ehk siis me sõbrad.
Jumal on õnnistanud seda tööd ja see läheb edasi.
Inimesed on saanud kristlaseks ja leidnud endale turvalise koha.
Aga eks see samas ole jätkuv võitlustander,
kus kui inimesed, kes saavad kristlaseks,
peetakse neid kui 2, 3 või 4 järgu inimesteks,
mistõttu neil on raske leida tööd jne.
Nii on meil nende jaoks väljaspool Somaaliat valmis
väikesed ettevõtlusprojektid,
mille kaudu aidata neid nende uues elus järje peale.
Nad saavad nii piibliõpetust kui tuge, kogedes, et neil on vaimulik pere.
Ühtlasi aga koolitame neid siis ka mõnes ametis,
et nad saaks oma eluga edasi minna.
Nii et selles mõttes läheb Aafrika suunal hästi
ja me töödel pole lõppu näha.
Kristlaste tagakius jätkub
ja Aafrikas tuleb see kristlaste vastane ususõda
eriti selgesti esile.
Islamistide grupeeringud liiguvad seal pidevalt ringi,
terroriseerides, tappes ja vägistades inimesi
ning hävitades ja põletades külasid.
Kuid nagu Hannu ütles -
parim ravim pimeduse vastu on evangeelium.
Ehk siis me ei saa keskenduda vaid abistamisele,
aga oluline osa sellest on ka evangeeliumi kuulutus.
Kuid tuleme sealt Aafrikast nüüd veidi lähemale...
- Meil on ikka pikad teekonnad siin.
Kuid räägime hetkeks ka uutest MH tööharudest
Eestis, Hispaanias ja Ukrainas.
Uute tööharude loomine on meie jaoks ülioluline,
et tuleks juurde maid,
kus toimub analoogne tegevus nagu Soomes ja 15-erinevas maas
ja kus soovitakse samuti aidata tagakiusatud kristlasi.
Nii on Eesti üks neist uutest maadest.
Meil on seal tore koostööpartner Jaana Eskor,
kes koordineerib Eesti-poolset tööd.
Nii tehakse seal MH eestikeelseid saateid,
on oma Facebooki leht ja loodud kontaktid.
Nii et palugem selle töö eest.
Mäletan ise,
kuidas ma noore usklikuna Eestisse Piibleid smuugeldasin.
Nagu paljud teisedki.
Jah, Eesti elas kunagi kommunismi ikke all
ja ristikoguduse seis oli kitsas,
aga täna saavad nad nüüd aidata teisi, kes on raskes seisus.
Neile pole tarvis selgitada, mis kristlaste tagakius on,
sest nad teavad seda nagunii.
Soomlastele on see võõras teema, aga mitte eestlastele,
kelle vanavanemad on istunud vangis, viidud Siberisse ja mida iganes veel.
Hispaania oli kunagi islami võimu all, mis väljendub paljus sealses välises.
Ühtlasi jagab Hispaania piiri Põhja-Aafrikaga,
mis on väga pime ja raske piirkond.
Nii et palugem, et MH töö võiks käivituda ka Hispaanias.
Teeme selles suunas alles esimesi samme,
nii et vajame rohkesti palveid ja tuge selles vallas.
Olles käinud kogu 2023. aasta läbi, peame siiski mainima ka Ukrainat.
Ilpo, mis sul selle kohta öelda on?
Ukraina tõsine olukord jätkub.
Toetame seal eesliinil tegutsevaid pastoreid ja kogudusi,
kes hoiavad elu ülal ja osutavad inimestele erinevat abi.
Kuid olulise uue asjana pakume neile ka teraapiat.
Elada pea 2 aastat traumeerivas olukorras,
jätab see oma jälje,
mistõttu meil oli äsja esimene teraapia nädal Poolas,
kuhu siis Ukraina töötegijad said minna.
Ameerikast tulid oma ala spetsialistid oma rahade eest,
et aidata neid inimesi.
Püha Vaim puudutas ja tervendas neid inimesi.
2024. a. on plaanis korraldada kaks sellist teraapiat
Ukraina enda territooriumil.
Nii et üks uus ja ülioluline vahend.
Seda ka siis, kui sõda kord läbi saab.
Et töötegijail oleks võimalus võtta hetkeks aeg maha ja hingata.
See on see, millesse tahame 2024. aastal panustada.
Kõigest täna räägitust võib leida infot MH kodulehelt:
www.marttyyrienaani.fi
ja ka Märtrite Hääle ajakirjast.
Kust seda saab tellida ja palju see maksab?
Ajakiri räägib me tööst lähemalt,
on tasuta ja tellitav: www.marttyyrienaani.fi
Ja samalt aadressilt saab tellida ka raamatut "Aafrika tähed".
Väärt raamat, mida tasub lugeda.
www.marttyyrienaani.fi
Seda on palju ostetud, nii et pidime tegema täiendtrüki.
See räägib täiega me töö tuumast.
Nii et kõik ostlema! www.marttyyrienaani.fi
Aitäh Hannu Lahtinen ja Ilpo Jokimäki
ja näeme taas!
Tõlge: Anne-Ly Raukas